Gerda

Strach má veľké oči

Vyšlo aj v tlačovej podobe

Objednať môžete na

www.albatros.sk

www.albatrosmedia.sk

Adrián Macho

Gerda: Strach má veľké oči – e-kniha

Copyright © Albatros Media a. s., 2019

Všetky práva vyhradené.

Žiadna časť tejto publikácie nesmie byť rozširovaná

bez písomného súhlasu majiteľov práv.

Prvá kapitola

Odkedy sa súrodenci Gerda a Lars našli, žijú spolu so stádom ďalších veľrýb na severe, v prekrásnej Rajskej zátoke. Zátoku každý večer zahaľuje tma. Morská hladina sa vtedy upokojí a zaodeje do tmavých šiat. Takých tmavých, že si veľryba ledva dovidí pred tlamu. Vraj aby sa všetky tie vráskavce, bieluhy, vorvane a kosatky nebáli tmy, zavesil im ktosi nad morskú hladinu mesiac.

More tíško šumí a veľryby spievajú svoje piesne. Vyníma sa najmä jedna. Uspávanka, ktorú Gerdu a Larsa naučila ich mama:

Na tmavom nebi jasné hviezdy svietia

a nová cesta do diaľavy zve ťa,

spoznávaš mnohé taje v svete morskom,

pod nebom, ktoré bdie nad všetkým tvorstvom.

Raz zídeme sa v zátočine raja,

čas delí nás, no večnosť opäť spája.

S nádejou plávaj v šírej vode, dieťa,

dôveruj nebu, k cieľu dovedie ťa.

Druhá kapitola

Tú pieseň mali veľryby rady. Všetkým sa páčila. Len stará veľryba grónska, ktorú nik nevolal inak ako matka Lisbet, sa pri uspávanke mračila, akoby mala v obočí zapichnutý rybársky háčik.

Gerdu a Larsa zachmúrená stará veľryba hnevala.

V jeden deň nabrali odvahu a spýtali sa: „Matka Lisbet, prečo sa ti nepáči naša pieseň?“

Staručká veľryba najprv prísne vyfrkla gejzír vody z nozdry na vrchole hlavy, no vzápätí ich prekvapila milým hlasom: „Je krásna. Najkrajšia v celej zátoke, ba aj na šírom mori. Ale prečo ju nespievate celú?“

„Celú?“ nechápali súrodenci.

„Áno, pokračuje ďalej. Keby ste sa vydali na sever od zátoky a nasledovali polárnu žiaru, našli by ste… No na takúto cestu už nikto nemá odvahu,“ povedala Lisbet a odplávala za útesy.

Koniec ukážky

Table of Contents

Titulná strana

Prvá kapitola

Druhá kapitola